શાહરૂખ અને રિતિકની મર્યાદા એ છે કે તેઓ સુપરસ્ટાર છે અને તે વાતને તે પોતે ભૂલવા માંગે તો પણ ભૂલી શકે તેમ નથી પરિણામે જ્યારે પણ તેમની ફિલ્મ રજુ થાય ત્યારે આશા રાખવામાં આવે છે કે તે બોકસ ઓફિસ પર ટંકશાળ જ સર્જશે પણ કમનસીબે છેલ્લા કેટલાક સમયથી તેમની આ આભાને અનુરૂપ ફિલ્મો આપવામાં તે નિષ્ફળ નિવડ્યા છે આમ તો રિતિક ફિલ્મો જ ઓછી કરે છે જ્યારે શાહરૂખે ફિલ્મો  કરી પણ તે કદાચ બદલાતા જતા સમયને પારખવામાં સફળ રહ્યો નથી તેમાંય હાલમાં ડિઝિટલક્ષેત્રમાં આવેલી ક્રાંતિએ પણ તેમનાં માટે મુશ્કેલીઓ ઉભી કરી છે કારણકે હવે માત્ર થિયેટર જ મનોરંજનનું માધ્યમ નથી લોકોનાં હાથમાં સ્માર્ટફોનનાં નામે મિનિ થિયેટર આવી ગયા છે અને તેઓ સારી ફિલ્મ હોય તો જ થિયેટરમાં જઇને જોવાનું પસંદ કરતા હોય છે ત્યારે નવા કલાકારો તેમને વધારે પસંદ હોય છે કારણકે તેમની સાથે તેમનું અનુસંધાન તેઓ વધારે ઝડપથી જોડી શકે છે.